טימותי ואה

טימותי טרפה ואה (באנגלית: Timothy Tarpeh Weah, נולד ב-22 בפברואר 2000) הוא כדורגלן אמריקאי המשחק כחלוץ בקבוצת יובנטוס ובנבחרת ארצות הברית.

ואה, הוא בנו של ג'ורג' ואה, כדורגלן עבר ליברי ונשיא ליבריה המכהן.

קריירת מועדונים
ואה נולד בברוקלין, ניו יורק שבארצות הברית. בילדותו עבר להתגורר בפמברוק פיינס, פלורידה, בה החל לשחק כדורגל בקבוצת ווסט פיינס יונייטד. בהמשך חזר לניו יורק, ועבר לשחק בקבוצת רודסדייל בקווינס, קבוצה שנוהלה על ידי דודו. ואה שיחק במשך שלוש עונות בליגת האקדמיה לפיתוח. בשנת 2013 הצטרף לאקדמיה של קבוצת ניו יורק רד בולס וזכה להתעניינות מצד קבוצת צ'לסי. שנה לאחר מכן עבר לצרפת והצטרף לאקדמיה לנוער של קבוצת פריז סן-ז'רמן. במשחקו הראשון בקבוצה הבקיע שלושער בניצחון 8–1 על קבוצת לודוגורץ ראזגרד במסגרת ליגת האלופות לנוער.

ב-3 ביולי 2017 חתם על חוזה לשלוש שנים בקבוצת הבוגרים של פריז סן-ז'רמן, הקבוצה בה שיחק אביו בשנות התשעים. את מרבית העונה העביר עם קבוצת המחליפים של הקבוצה המתחרה בליגה הרביעית בצרפת ובליגת האלופות לנוער. את הבכורה בקבוצה הבוגרת ערך ב-3 במרץ במשחק הליגה נגד טרואה בו עלה כמחליף בדקה ה-79. במשחק סיום העונה נגד קבוצת קן עלה לראשונה בהרכב הפותח. את שער הבכורה בקבוצה כבש בניצחון 4–0 על מונקו במסגרת גביע האלופות הצרפתי. שבוע לאחר מכן כבש את שער הליגה הראשון שלו במשחק הפתיחה של העונה שהתסיים בניצחון 3–0 על קבוצת קון.

בינואר 2019 הושאל לקבוצת סלטיק מליגת העל הסקוטית.

ב-1 ביולי 2023 חתם ביובנטוס תמורת 10.3 מיליון אירו.

נבחרת לאומית
מלבד האזרחות האמריקאית של ואה הוא מחזיק באזרחות ליברית, צרפתית וג'מייקנית ויכל לבחור לשחק בכל אחת מארבע הנבחרות. אף על פי שקיבל הצעה להצטרף לנבחרת צרפת העדיף להצטרף לנבחרת ארצות הברית. הוא החל לשחק בנבחרות הצעירורת החל מגיל 12 והיה שותף לזכייה במקום השני באליפות CONCACAF עד גיל 17 בשנת 2017, טורניר בו הבקיע שני שערים. באוקטובר אותה שנה היה שותף לסגל הנבחרת שהשתתף בגביע העולם בכדורגל עד גיל 17 שהתקיים בהודו. בשלב שמינית הגמר של הטורניר הבקיע שלושער בניצחון 5–0 על נבחרת פרגוואי.

במרץ 2018 ערך את הופעת הבכורה בנבחרת הבוגרת כשנכנס כמחליף בדקה ה-86 במשחק הידידות עם נבחרת פרגוואי. חודשיים לאחר מכן הבקיע את שער הבכורה בנבחרת בניצחון 3–0 על נבחרת בוליביה.

נכלל בסגל נבחרת ארצות הברית לטורניר מונדיאל 2022.

תארים 
פריז סן ז'רמן
 אליפות צרפת: 2017/2018, 2018/2019
 גביע האלופות (צרפת): 2018
סלטיק
 אליפות סקוטלנד: 2018/2019
 גביע סקוטי: 2018/2019
ליל
 אליפות צרפת: 2020/2021
הסופר קאפ הצרפתי: 2021
נבחרת ארצות הברית
 ליגת האומות של CONCACAF:  2018/2019

קישורים חיצוניים

הערות שוליים

כדורגלנים אמריקאים
חלוצי כדורגל אמריקאים
ניו יורק: כדורגלנים
כדורגלני פריז סן-ז'רמן
כדורגלני סלטיק
כדורגלני ליל
כדורגלני נבחרת ארצות הברית
כדורגלני מונדיאל 2022
אמריקאים שנולדו ב-2000
כדורגלני יובנטוס